CELEX: 52020PC0001
Language: lv
Date: 2020-01-07
Title: Priekšlikums PADOMES REGULA par zvejas iespēju iedalīšanu saskaņā ar protokolu, ar ko īsteno Ilgtspējīgas zivsaimniecības partnerattiecību nolīgumu starp Eiropas Savienību un Seišelu Republiku

EIROPAS KOMISIJA
            Briselē, 7.1.2020
            COM(2020) 1 final
            2020/0001(NLE)
            Priekšlikums
            PADOMES REGULA
            par zvejas iespēju iedalīšanu saskaņā ar protokolu, ar ko īsteno Ilgtspējīgas zivsaimniecības partnerattiecību nolīgumu starp Eiropas Savienību un Seišelu Republiku
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               
                  Komisija, pamatodamās uz attiecīgajām sarunu norādēm
                     1
                  , ar Seišelu Republikas (turpmāk “Seišelas”) valdību risināja sarunas par to, lai Eiropas Savienības vārdā noslēgtu jaunu ilgtspējīgas zivsaimniecības partnerattiecību nolīgumu un tā īstenošanas protokolu. Šīm sarunām noslēdzoties, 2019. gada 22. oktobrī sarunu vedēji parafēja nolīgumu un protokolu (2020–2026). Jaunais nolīgums atceļ un aizstāj esošo nolīgumu; tas aptver sešu gadu periodu no 15. pantā noteiktās provizoriskās piemērošanas sākuma dienas, proti, no dienas, kad puses to parakstījušas, un tas ir automātiski atjaunojams. Jaunais protokols aptver sešu gadu periodu no 15. pantā noteiktās provizoriskās piemērošanas sākuma dienas, proti, no dienas, kad abas puses to parakstījušas. 
               
            
            
               Jaunajā protokolā paredzētas zvejas iespējas šādās kategorijās:
            
            
               -
                     40 kuģi tunzivju zvejai ar riņķvadu,
            
            
               -
                     8 kuģi zvejai ar dreifējošām āķu jedām,
            
            
               -
                     atbalsta kuģi atbilstoši relevantajām IOTC rezolūcijām.
            
            
               
                  Būtu jānosaka metode, kā šīs zvejas iespējas iedalāmas dalībvalstīm.
               
            
            
               •Saskanība ar spēkā esošajiem noteikumiem konkrētās rīcībpolitikas jomā
            
            
               Jaunā nolīguma galvenais mērķis ir nodrošināt atjauninātu satvaru, kurā ņemtas vērā reformētās kopējās zivsaimniecības politikas
                  2
                prioritātes un tās ārējā dimensija, ar mērķi turpināt un nostiprināt Eiropas Savienības un Seišelu Republikas stratēģisko partnerību zivsaimniecības jomā.
            
            
               Protokola mērķis ir saskaņā ar labākajiem pieejamajiem zinātniskajiem ieteikumiem un Indijas okeāna tunzivju komisijas (IOTC) rezolūcijām un ieteikumiem piešķirt Eiropas Savienības kuģiem zvejas iespējas Seišelu zvejas zonā pieejamā pārpalikuma robežās. Komisijas nostāja sarunās daļēji pamatojās uz rezultātiem, kas gūti, veicot iepriekšējā nolīguma un protokola (2014–2020) izvērtējumu un provizorisku novērtējumu par to, vai būtu lietderīgi noslēgt jaunu nolīgumu un protokolu. Vērtēšanu veica neatkarīgi eksperti. Mērķis ir sekmēt arī Eiropas Savienības un Seišelu Republikas sadarbību, lai atbilstoši abu pušu interesēm veicinātu ilgtspējīgas zivsaimniecības politiku un zvejas resursu atbildīgu izmantošanu Seišelu zvejas zonā un Indijas okeānā. Turklāt šī sadarbība palīdzēs arī veicināt pienācīgus darba apstākļus zvejniecībā.
            
            
               •Saskanība ar citām Savienības rīcībpolitikām
            
            
               Sarunu risināšana par jaunu zivsaimniecības partnerattiecību nolīgumu ar Seišelām ir saskaņā ar Savienības ārējo darbību attiecībā uz Āfrikas, Karību jūras reģiona un Klusā okeāna (ĀKK) valstīm un, konkrēti, ar Savienības mērķiem, ko tā izvirzījusi demokrātijas principu un cilvēktiesību ievērošanas ziņā. 
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               Juridiskais pamats ir Līguma par Eiropas Savienības darbību 43. panta 3. punkts, kas nosaka, ka Padome pēc Komisijas priekšlikuma pieņem pasākumus par zvejas iespēju iedalīšanu.
            
            
               •Subsidiaritāte (neekskluzīvas kompetences gadījumā)
            
            
               Priekšlikums ir Eiropas Savienības ekskluzīvā kompetencē.
            
         
         
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Ex post izvērtējumi/spēkā esošo tiesību aktu atbilstības pārbaudes
            
            
               
                  Apspriešanās ar ieinteresētajām personām notika, veicot ex post un ex ante izvērtējumu par iespējamu jaunu ilgtspējīgas zivsaimniecības partnerattiecību nolīgumu starp Savienību un Seišelām un tā īstenošanas protokolu. Tehnisko sanāksmju laikā notika apspriešanās arī ar dalībvalstu ekspertiem un nozares pārstāvjiem. Šo apspriešanos laikā tika secināts, ka Savienībai un Seišelām būtu lietderīgi noslēgt jaunu ilgtspējīgas zivsaimniecības partnerattiecību nolīgumu un tā īstenošanas protokolu.
               
            
            
               •Apspriešanās ar ieinteresētajām personām
            
            
               
                  Izvērtēšanas procesā notika apspriešanās ar dalībvalstīm, nozares pārstāvjiem, starptautiskām pilsoniskās sabiedrības organizācijām, kā arī ar Seišelu zivsaimniecības pārvaldītājiem un pilsonisko sabiedrību. Apspriešanās notika arī Tāljūras flotes konsultatīvās padomes satvarā, konkrēti, tās 2019. gada 27. marta sanāksmē.
               
            
            
               •Ekspertu atzinumu pieprasīšana un izmantošana
            
            
               Saskaņā ar Kopējās zivsaimniecības politikas regulas 31. panta 10. punktu Komisija ex post un ex ante izvērtējumu veikšanai piesaistīja neatkarīgu konsultantu.
            
            
               4.IETEKME UZ BUDŽETU
            
            
               Regulas projekts Savienības budžetu neietekmē.
            
            
               5.CITI ELEMENTI
            
            
               •Īstenošanas plāni un uzraudzīšanas, izvērtēšanas un ziņošanas kārtība
            
            
               Šī procedūra tiek uzsākta paralēli procedūrām attiecībā uz Padomes lēmumu par to, lai Savienības vārdā parakstītu un provizoriski piemērotu ilgtspējīgas zivsaimniecības partnerattiecību nolīgumu starp Eiropas Savienību un Seišelu Republiku un tā īstenošanas protokolu, un attiecībā uz Padomes lēmumu par to noslēgšanu. Šo regulu piemēros, tiklīdz saskaņā ar nolīgumu kļūs iespējamas zvejas darbības, t. i., no protokola provizoriskās piemērošanas sākuma dienas. 
            
            
               2020/0001 (NLE)
            
            
               Priekšlikums
            
            
               PADOMES REGULA
            
            
               par zvejas iespēju iedalīšanu saskaņā ar protokolu, ar ko īsteno Ilgtspējīgas zivsaimniecības partnerattiecību nolīgumu starp Eiropas Savienību un Seišelu Republiku
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 43. panta 3. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
         
         
            
               (1)Komisija Eiropas Savienības vārdā ir risinājusi sarunas par jaunu ilgtspējīgas zivsaimniecības partnerattiecību nolīgumu starp Eiropas Savienību un Seišelu Republiku (“partnerattiecību nolīgums”), kā arī jaunu īstenošanas protokolu, kas pievienots partnerattiecību nolīgumam (“protokols”).
            
            
               (2)Partnerattiecību nolīgums un protokols tika parafēti minēto sarunu beigās 2019. gada 22. oktobrī.
            
            
               (3)Partnerattiecību nolīgums atceļ pašreizējo Partnerattiecību nolīgumu zivsaimniecības nozarē starp Eiropas Savienību un Seišelām, kas stājās spēkā 2007. gada 2. novembrī.
            
            
               (4)Saskaņā ar Padomes Lēmumu (ES) 2019/...
                  3
                jaunais partnerattiecību nolīgums un tā protokols tika parakstīti [ievietot parakstīšanas datumu], ņemot vērā to noslēgšanu vēlākā datumā.
            
            
               (5)Būtu jānosaka protokolā paredzēto zvejas iespēju iedalījums dalībvalstīm visā protokola piemērošanas periodā.
            
            
               (6)Šo pasākumu steidzamība ir saistīta ar Savienības zvejas darbību ekonomisko nozīmi Seišelu zvejas zonā un vajadzību pēc iespējas samazināt šādu darbību pārtraukumu.
            
            
               (7)Lai Savienības kuģu zvejas darbības būtu iespējams turpināt, protokols tiks piemērots provizoriski no tā parakstīšanas dienas. Tāpēc šī regula būtu jāpiemēro no tās pašas dienas,
            
            
               IR PIEŅĒMUSI ŠO REGULU.
            
            
               1. pants
            
            
               Zvejas iespējas, kas noteiktas protokolā, ar ko īsteno Ilgtspējīgas zivsaimniecības partnerattiecību nolīgumu starp Eiropas Savienību un Seišelu Republiku (turpmāk “protokols”), dalībvalstīm iedala šādi:
            
            
               (a)kuģi tunzivju zvejai ar riņķvadu:
            
            
               Spānija:
                     
                     [22]
                     kuģi,
            
            
                            Francija:
                     
                     [16]
                     kuģi,
            
            
                            Itālija: 
                     
                     [2]
                     kuģi;
            
            
               (b)kuģi zvejai ar dreifējošām āķu jedām:
            
            
               Spānija:
                     
                     [2]
                     kuģi,
            
            
                            Francija:
                     
                     [4]
                     kuģi,
            
            
               Portugāle:
                     
                     [2]
                     kuģi.
            
            
               2. pants
            
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
         
         
            
               To piemēro no protokola parakstīšanas dienas.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        Pieņemtas Lauksaimniecības un zivsaimniecības padomē 2019. gada 15. jūlijā.
               
               
                  
                     (2)
                  
                        OV L 354, 28.12.2013., 22. lpp.
               
               
                  
                     (3)
                  
                        Padomes Lēmums (ES) 2019/... (2019. gada ...) par ...(OV C ..., ..., ... lpp.).